#### [Anexa 5.2.2 - Invitația de participare (SCI)](#Anexe)

Proiectul privind Învățământul Secundar (ROSE)

Schema de Granturi pentru Universități – ***SGCU-PV***

Beneficiar: ***Universitatea „Alexandru Ioan Cuza” din Iași***

Titlul subproiectului: ***Şcoala de vară în domeniul teologiei ortodoxe şi istoriei pentru îmbunătățirea oportunităților de participare la învățământul universitar a elevilor cu risc de abandon (TEOIST)***

Acord de grant nr. ***124/SGU/PV/II din data de 07.05.2019***

Nr. înreg. 14/ 22.05.2023

TEOIST-Iaşi

INVITAȚIE DE PARTICIPARE

(SERVICII DE CONSULTANȚĂ - SELECȚIA CONSULTANȚILOR INDIVIDUALI)

**Denumirea Sarcinii:** Contractarea a 4 consultanți individuali (reprezentanți ai ligilor/asociațiilor studenţeşti), în anul 5 de proiect, pentru supravegherea şi asigurarea siguranței celor 50 de elevi beneficiari.

**Referinta**:Poziția 10 din Planul de achiziții.

**Introducere**

În baza Acordului de Grant nr. **124/SGU/PV/II din data de 07.05.2019**, încheiat cu Ministerul Educației Naționale (MEN) - Unitatea de Management al Proiectelor cu Finanțare Externă (UMPFE), **Universitatea „Alexandru Ioan Cuza” din Iași** a accesat în cadrul Schemei de Granturi pentru Universități – SGCU-PV derulate în cadrul Proiectul privind Învățământul Secundar - ROSE un grant în valoare de **1.140.065,00 lei** pentru implementarea subproiectului **Şcoala de vară în domeniul teologiei ortodoxe şi istoriei pentru îmbunătățirea oportunităților de participare la învățământul universitar a elevilor cu risc de abandon (TEOIST)** și intenționează să utilizeze o parte din fonduri pentru ***contractarea a 4 consultanți individuali (reprezentanți ai ligilor/asociațiilor studenţeşti), în anul 5 de proiect, în vederea supravegherii şi asigurării siguranței celor 50 de elevi beneficiari ai Școlii de vară pe parcursul desfășurării următoarelor activități:***

**I. Curs introductiv: Bun venit la programul de vară TEOIST!**

În cadrul acestui curs elevii vor înțelege avantajele, exigențele de calitate şi oportunitățile de carieră pe care le presupun studiile în domeniile teologie ortodoxă sau istorie, prin:

- cunoaşterea sub-proiectului TEOIST: program de finanțare, scop, obiective, activități, programul şcolii de vară, cod de comportament, echipa de implementare;

- familiarizarea cu cele două facultăți participante în sub-proiect: misiune, programe de studiu (licență, master, doctorat), facilități de trai, de instruire şi de petrecere a timpului liber, oportunități de carieră la finalizarea studiilor, relații cu mediul socio-economic național, relații cu mediul universitar şi de cercetare internațional, alumni celebri.

Beneficiarilor li se vor proiecta imagini şi/sau filme promoționale de descriere a facultăților şi vor primi „trusa participantului” conținând resursele educaționale necesare pe durata programului punte.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**II. Planificarea, organizarea şi derularea cursurilor din domeniile teologie și istorie**

Elevii vor beneficia de două cursuri specifice celor două domenii de interes: teologie și istorie.

*Curs nr. 1. Teologie: Biserica Ortodoxă Română chezăşia identității noastre*

Prezentarea generală a conținutului:

- Începuturile creştinismului pe teritoriul țării noastre;

- Instituții de asistență medicală şi socială în Biserica Ortodoxă Română;

- Credintă şi cultură- învătământul în spațiul românesc;

- Biserica Ortodoxă Română în perioada comunistă.

*Curs nr. 2 . Istorie: Patrimoniul istoric mărturie a trăiniciei poporului român!*

Prezentarea generală a conținutului:

- Organizarea adminsitrativă a Țărilor Române (sec XIV-XV);

- Monumente şi memorie: „poveşti” despre câteva ctitorii medievale din Moldova şi Țara Românească;

- Cronici şi cronicari din Moldova şi Țara Românească;

- Actul de ctitorie în spațiul românesc medieval.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**III. Planificarea, organizarea şi derularea atelierelor de lucru în domeniile specifice**

Elevii vor participa la trei ateliere de lucru în domenii specifice și de interes pentru aceștia.

*Atelier de lucru nr. 1: Elemente de comunicare interpersonală*

Prezentarea generală a conținutului: importanța comunicării interpersonale; emițator şi receptor; tipuri de mesaje; comunicare verbală, para-verbală şi non-verbală (tonalitatea, viteza și volumul vorbirii, corporalitatea, expresia feței, gestică); obstacole în calea comunicării eficiente: stereotipuri şi prejudecăți; rolul inteligenței emoționale în eficientizarea comunicării interpersonale.

*Atelier de lucru 2: Utilizarea facilităților digitale în domeniul de studiu ales*

Prezentarea generală a conținutului: metode de căutare personalizată a informațiilor de interes; vulnerabilitatea pe internet; optimizarea comunicării: realizare prezentări folosind PPT/Prezi, elaborare CV, scrisoare de motivație/de intenție etc.

*Atelier de lucru 3: Simularea unui proces juridic*

Prezentarea generală a conținutului: se va alege un caz juridic (civil sau penal) cunoscut publicului prin intermediul media audio-vizuale; se vor prezenta participanților extrase de presă care tratează cazul; se vor stabili roluri pentru participanți: judecător, avocat, procuror, acuzat, martori; procesul juridic va fi simulat după modelul celor reale, prezentate în primă instanță.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**IV. Planificarea, organizarea şi derularea sesiunilor de consiliere profesională şi orientare în carieră**

Elevii vor participa la sesiuni de consiliere de grup, cu următoarele teme:

- Cum să-mi aleg facultatea: Activităţi cu caracter aplicativ; factori luaţi în calcul de către elevi pentru alegerea viitoarei facultăţi; importanţa factorilor interni (interese, pasiuni, valori, etc.). Potrivirea acestora cu profilul de studii vizat.

- Managementul timpului: elevii vor afla ce relație au cu timpul, care sunt cele mai frecvente probleme legate de timp; ce tehnici putem aplica pentru a avea un management al timpului personal mai bun și cum să aibă succes și să fie mulțumiți.

- Rezolvare de probleme: rezolvarea de probleme este un proces întreg care are următorii pași: definirea clară a problemei, identificarea soluțiilor posibile de aplicat pentru rezolvarea ei; alegerea și implementarea unei soluții găsită anterior (de preferință, cea mai bună!); evaluarea rezultatului.

- Stabilirea obiectivelor: Informații despre cum să își stabilească obiectivele, cum să creeze un plan pentru realizarea lor și, mai ales, despre cum să își păstreze motivatia pentru a le îndeplini.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**V. Organizarea de vizite de studii în instituții relevante pentru domeniile specifice sub-proiectului**

Elevii vor participa la două vizite de studiu la instituții de interes din domeniile istorie și teologie ortodoxă.

*Vizitǎ de studii 1 : Biblioteca Centralǎ Universitarǎ „Mihai Eminescu” – Iaşi*

Obiective: cunoaşterea istoricului instituției, a categoriilor de unităţi bibliografice aflate în gestiunea BCU (documente, manuscrise, carte veche românească, carte veche străină, albume, hărţi, stampe, piese de arhivă) şi a modului de acces la fondul de carte.

*Vizită de studii nr. 2: organizarea unei vizite de studiu și documentare la baza de cercetare arheologică „Acad. Mircea Petrescu-Dîmbovița” din Cucuteni*.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**VI. Organizarea şi participarea la evenimente culturale: muzee, spectacole etc.**

În cursul după-amiezelor vor fi planificate vizitarea a cel puțin 3 muzee situate în Iaşi: Muzeul de Artă din cadrul Palatului Culturii, Muzeul Literaturii Române „Vasile Pogor” şi Bojdeuca lui Ion Creangă din Iași. De asemenea, elevii vor participa la spectacole de teatru, de muzică şi de balet, precum și la alte evenimente culturale, în funcție de programul estival al instituțiilor de cultură: Teatrul Național „Vasile Alecsandri”, Opera Română din Iaşi, Ateneul din Iaşi, Biblioteca Centrală Universitară etc. Sunt planificate minimum 1 spectacol de teatru, film sau concert care întrunește preferințele elevilor, cu accent pe aspectele calitative. De asemenea, se va organiza în spațiul Facultății de Telogie Ortodoxă condițiile de vizionare unui film care întruneşte criterii de interes comune celor două specializări (ex: „După dealuri” în regia lui Cristian Mungiu; „De ce eu?” în regia lui Tudor Giurgiu; „A few good men”cu Jack Nicholson şi Tom Cruise) urmată de dezbatere.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**VII. Organizarea de competiții sportive**

Competițiile sportive care se vor organiza vor contribui la atingerea obiectivului O.S.II. al sub-proiectului, de sporire a gradului de conştientizare a elevilor privind potențialul de dezvoltare personală şi petrecere inteligentă a timpului liber pe durata studenției. Pentru a evita excluziunea socială (de gen, de cerințe speciale) şi a dezvolta fiecărui participant posibilitatea de valorizare în grup, se vor organiza competiții care nu solicită abilități sportive deosebite şi care nu implică efort fizic ridicat: badminton, street-ball, şah (la alegere).

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor, supravegherea acestora pe toată perioada de derulare a activităţii sub-proiectului și vor desfăşura activităţi de grup cu elevii în vederea creării unei atmosfere studenţeşti.*

**VIII. Organizarea de activități recreative**

Vor fi vizate deopotrivă aspecte ludice cât şi cele educaționale:

- descoperirea frumuseților naturale (faună, floră) a Grădinii Botanice „Anastasie Fătu” din Iaşi;

- plimbare prin Sala paşilor pierduți a Universității „Alexandru Ioan Cuza” din Iaşi concomitent cu primirea de explicații despre semnificația picturilor artistului Sabin Bălaşa;

- parcurgerea a cel puțin două trasee turistice tematice ale Iaşului din cele 7 propuse de profesori și experți ai Facultății de Geografie și Geologie, UAIC (Traseul Unirii, Traseul Artelor, Traseul Comunismului, Traseul Pelerinului, Traseul Evreiesc, Traseul Romantic și Traseul Activ - http://iasi.travel/ro/);

- recital de chitară, cântec şi poezie în parcul complexului studențesc „Titu Maiorescu” în locul numit „La balenă”.

*Consultanţii individuali (reprezentanți ai ligilor/asociațiilor studenţeşti) vor însoţi grupul de elevi spre locaţiile de desfăşurare a activităţii, vor asigura îndrumarea elevilor, supravegherea acestora pe toată perioada de derulare a activităţii sub-proiectului și vor desfăşura activităţi de grup cu elevii în vederea creării unei atmosfere studenţeşti.*

Informaţii suplimentare referitoare la serviciile solicitate sunt menţionate în “Termenii de referinţă” anexaţi.

**Universitatea „Alexandru Ioan Cuza” din Iași** invită consultanți eligibili (”Consultanți”) să-și exprime interesul de a participa la competiție în vederea prestării Serviciilor. Consultanții interesați vor transmite informații prin care să demonstreze că dețin calificările solicitate și experiență relevantă pentru a presta serviciile.

Va fi selectat un Consultant în conformitate cu metoda *Selecția Consultanților Individuali* definită în *Ghidul de implementare*, parte a *Manualului de granturi*, publicat pentru Schema de granturi pentru Universități – SGCU-PV din cadrul Proiectului privind Învățământul Secundar – ROSE, pe site-ul www.proiecte.pmu.ro/ROSE/.

**Criterii de Calificare și Selecție**

Competenţele minime solicitate din partea Consultantului sunt următoarele:

* să fie înmatriculat în calitate de student la studii de licenţă, master sau doctorat în cadrul Universităţii „Alexandru Ioan Cuza” din Iaşi, în perioada de desfășurare a școlii de vară (17-30 iulie 2023);
* să aibă o situaţie şcolară bună sau foarte bună (departajarea studenților se va face după media ultimului an de studiu);
* să dețină o recomandare din partea unui profesor de la UAIC, prin care să se dovedească că a dat dovadă de comportament adecvat şi exemplar în spaţiul universitar;
* să fie înscris într-o ligă/asociație studenţească;
* să fie înscris ca student la Facultatea de Teologie Ortodoxă sau la Facultatea de Istorie reprezintă un avantaj;
* a mai fost implicat în derularea unor şcoli de vară sau în activităţi similare celor din cadrul subproiectului;
* a participat la manifestări / evenimente specifice domeniului educației / învățământului secundar superior;
* s-a implicat în activități de tutorat / mentorat cu studenții.

Candidatul care obţine punctajul cel mai bun în urma aplicării criteriilor de mai jos, va fi invitat pentru negocierea contractului.

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL**  |
| 1. | 1. Este înmatriculat în calitate de student la studii de licenţă, master sau doctorat în cadrul Universităţii „Alexandru Ioan Cuza” din Iaşi, în perioada de desfășurare a școlii de vară (17-30 iulie 2023) – 10p;
2. Este un student integralist și are o situaţie şcolară bună sau foarte bună – 10p;
3. Are un comportament adecvat şi exemplar în spaţiul universitar, fapt demonstrat printr-o recomandare din partea unui profesor din UAIC – 10p.
 | 30 puncte |
| 2. | 1. Este înscris într-o ligă/asociație studenţească – 20p;
2. Este student al Facultății de Teologie Ortodoxă sau al Facultății de Istorie – 10p.
3. A mai fost implicat în derularea unor şcoli de vară sau în activităţi similare celor din cadrul subproiectului – 20p.
 | 50 puncte |
| 3. | 1. A participat la manifestări / evenimente specifice domeniului educației / învățământului secundar superior – 5p;
2. S-a implicat în activități de tutorat / mentorat cu studenții – 15p.
 | 20 puncte |
|  | **Punctaj maxim total** | **100 puncte** |

**Conflict de interese**

În conformitate cu prevederile Ghidului Consultantului al Băncii Mondiale[[1]](#footnote-1), consultanții au obligația să ofere consiliere profesională, obiectivă şi imparţială şi în orice moment să asigure clientul **Universitatea „Alexandru Ioan Cuza” din Iași** împotriva oricărui risc ce-i poate afecta interesele, fără să aibă în vedere lucrări viitoare, iar în prestarea serviciilor de consultanţă trebuie să evite orice conflict cu alte sarcini sau cu propriile interese. Consultanţii nu vor fi angajaţi pentru sarcini care ar fi în conflict cu obligaţii anterioare sau curente faţă de alţi clienţi, sau care i-ar pune în poziţia să nu-şi poată exercita sarcinile în cel mai bun interes al Beneficiarului de grant.

**Prezentarea Scrisorilor de interes**

Consultanții interesați sunt invitați să depună o Scrisoare de Interes, însoțită de CV. Pentru a valida informațiile prezentate în CV, se vor atașa documente justificative care să ateste modul de îndeplinire a Criteriilor de Calificare și Selecție:

* ***adeverință*** din care să reiasă că este înmatriculat în calitate de student la studii de licenţă, master sau doctorat la una dintre facultățile Universităţii „Alexandru Ioan Cuza” din Iaşi, în perioada de desfășurare a școlii de vară 17-30 iulie 2023;
* ***foaie matricolă*** sau ***alt document oficial*** din care să reiasă situaţia şcolară din ultimul an de studii sau actualul an de studii pentru studenții de anul I;
* ***recomandare din partea unui profesor din UAIC***, prin care să se dovedească că studentul a avut un comportament adecvat şi exemplar în spaţiul universitar;
* ***adeverință*** sau ***alt document justificativ*** din care să reiasă că studentul este membru al unei ligi / asociații studențești sau *(pentru profesori)* ***adeverință***;
* ***adeverință / copie după contract de muncă/colaborare/voluntariat*** sau ***alt document justificativ*** din care să reiasă faptul că a mai fost implicat în derularea unor şcoli de vară sau în activităţi similare celor din cadrul subproiectului;
* ***certificate, adeverințe*** sau ***alte documente justificative*** care demonstrează participarea la manifestări / evenimente specifice domeniului educației / învățământului secundar superior;
* ***document justificativ*** privind implicarea în activități de tutorat / mentorat cu studenții.

Toate documentele menționate anterior se transmit în formă scrisă la adresa de mai jos (în original, sau prin poştă, sau prin fax, sau prin e-mail) până la data de **15 iunie, ora 16**.

Informaţii suplimentare pot fi obţinute la adresa de mai jos, în timpul orelor de lucru 8:00 – 16:00.

Denumire achizitor: ***Universitatea „Alexandru Ioan Cuza” din Iași***

În atenția: **Conf. univ. dr. ROMAN Emilian Iustinian**

Adresă: str. Cloșca nr. 9, RO – 700066, Municipiul Iași, județul Iași, România

Tel: +40 232 201328 / +40 744 999240; Fax: +40 232 258430

E-mail: emilian.roman2014@gmail.com

1. Paragraful 1.9 din *„Ghidul privind selecţia şi angajarea consultanţilor în cadrul Împrumuturilor acordate de către Banca Internațională pentru Reconstrucție și Dezvoltare și Creditelor IBRD și Granturilor acordate de Asociația de Dezvoltare Internațională IDA*” publicat de către Bancă în *ianuarie 2011* (revizuit în *Iulie 2014*) , numit „Ghidul Consultantului”. [↑](#footnote-ref-1)